Съобщение за инвестиционно предложение за: 

1.  Изключване на поземлен имот с идентификатор 63427.60.23 по КК и КР на град Русе от обхвата на площадката на Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан - РСУО;

2. Прецизиране капацитета на клетките за неопасни отпадъци, изразен като тонове депонирани отпадъци;

3.  Осигуряване на възможност отпадък с код и наименование 19 12 09 минерали (напр. пясък, камъни), образуван след сортиране на смесени битови отпадъци в инсталация за сепариране и от работата на инсталацията за анаеробно разграждане и компостиране (последните две не са изградени) да се използва за подравняване/запръстяване на клетки за неопасни отпадъци

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Община Русе инвестиционно предложение визира:

Дейности, касаещи „Изключване на поземлен имот с идентификатор 63427.60.23 по КК и КР на град Русе от обхвата на площадката на Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан“. Същите не представляват инвестиционно предложение по смисъла на § 1, т. 17 на ЗООС, поради което няма нормативни основания да се провежда процедура по реда на Глава шеста от Закона за опазване на околната среда (ОВОС/преценяване на необходимостта от ОВОС) и/или процедурата, регламентирана в чл. 31 от Закона за биологичното разнообразие.
       Намеренията за: Прецизиране капацитета на клетките за неопасни отпадъци, изразен като тонове депонирани отпадъци; Осигуряване на възможност отпадък с код и наименование 19 12 09 минерали (напр. пясък, камъни), образуван след сортиране на смесени битови отпадъци в инсталация за сепариране и от работата на инсталацията за анаеробно разграждане и компостиране (последните две не са изградени) да се използва за подравняване/запръстяване на клетки за неопасни отпадъци, са определени като изменение на инвестиционно предложение по Приложение №2 към чл.93, ал.1, т.1 и 2 на ЗООС, т.11 – Други инвестиционни предложения, буква“б“ – „инсталации и депа за обезвреждане и/или оползотворяване на отпадъци (невключени в Приложение №1)“, предвид което на основание чл.93, ал.1, т.2 на Закона, следва да се проведе процедура по преценяване на необходимостта от оценка на въздействието върху околната среда (ОВОС).

        Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-4297-1/27.10.2020г. 
Копие на писмото е изпратено в ИАОС.
